

آخـر مواضيع الملتقى
|دعــــــاء|| |


|ملتقى شؤون الموظفين للتعريف بالأنظمة والقوانين والإجابة على الأسئلة والاستفسارات الإدارية|
| ||LinkBack||أدوات الموضوع||انواع عرض الموضوع|


السلام عليكم ورحمه الله وبركاته
انا فنيه تمريض اعمل في مستشفي احد بالمدينه المنوره
تم نقلي من قسمي بدون وجه حق وعند رفضي الذهاب للقسم الذي تم وضعي به
قامت مشرفه التمريض بالطلب من رئيس قسمي السابق ان يقوم بعمل تقيم سيئ لي
حتى تجبرني علي الخروج من القسم وعندها قمت بطلب نقل من المستشفي
فرفضت الطلب بحجه انها بحاجه لخدمات الممرضه مع العلم اني الان بدون قسم
ولست في اي من اقسام المستشفي
فطلبت منها ان اعمل في العيادات الخارجيه او في التعليم الطبي او الجوده فرفضت
مع اني شرحت لها ان ظروف عمل زوجي تمنعني من العمل في الفترات المسائيه او الليليه مع رفضه التام لها وحتي الان انا متغيبه عن عملي لمده اسبوع لرفضي العمل في القسم الذي اختارته لي
فرفضت ايضا ذلك
هل يحق لهم بذلك ؟؟؟
مع العلم ان الاجنبيات يشغلن تلك الاماكن التي قمت بطلبها ويداومن في الفتره الصباحيه فقط وخميس وجمعه اجازه مع العلم بوجودهن في السكن الخاص بالمستشفي
انا اطلب منكم اخوتي اعلامي بحقوقي الوظيفيه حيث ان لاعلم لي في التصرف في هذا الموقف


أخصائي صحي


انا والله ماادري وش اللي صاير كأن فيه شئ يبي يصير بس معرف وشو
على العموم ماعندي علم في هالمواضيع
ويجي ان شاء الله من يفيدك
وتقبلي مروري


صحي جديد


شكرا لك اخي الكريم


صحي جديد


والله يا اختي ما ادري ايش أقول ..اشياء قاعده تصير قمة الظلم والاجحاف
لدرجة والله ثم والله اني نادمه اني دخلت هالمجال وكل يوم والثاني افكر بالاستقاله
مناوبات ليليه في المركز مسكناها بدون حراس امن !
سيارة اسعاف نطلع فيها تحويل من مركزنا في قريه للمدينه تبعد 40 كيلو
وممرضات في مراكز يرفضوا يطلعوا بالاسعاف !
عيادات اسنان نمسكها حريم ورجال ...ومراكز ثانيه يرفضوا البنات يمسكوها من اصل ويجيبوا لهم تغطيه من
برى !
عيادات المركز ( تطعيم وحوامل وطفل سليم وغيار ومراجعين ) نمسكها كلها مع بعض ونتعاون ولا نقول لا
ومراكز ثانيه والله ان العياده اذا طلعت الممرضه المسؤله عنها ..تتقفل حتى تجي ممرضتها ..لأن الباقين يقولوا :
مش شغلتنا نمسك هالعياده كل وحده مسؤله عن عيادتها !
وش اقول وش اخلي ..
لكن يا اختي انتي اخطأتي بأنك غبتي عن دوامك ! وهذا مش في صالحك راح يرفعوا غياب فيك
ويجيك تحقيق وخصم من الراتب ! بكذا ماراح تستفيدي شي
قهرر ان الاجنبيه ماسكه فترة صباح وانتي عندك ظروف ماتسمح لك تداومين الا بهالفتره
حاولي تتفاهمين معها .قولي لها تحطك بأي قسم هي تختاره بس يكون دوامك صباحي علشان ظروفك
ربي يفرجها لك ..


صحي جديد


المهم ارجعي داومي لاتغيبين
لأني اذا كانت تبي تضرك كذا تعطينها
فرصة اكبر على شان تضرك
ودوري للك واسطه اذا تبين نقل تنقلين من
وراء خشمها


صحي متميز


الله ييسر لك
عليكي بالصبر و ما انصحك بالغياب لان الغياب راح يضرك انتي فقط لكن مثل ما قالو لك دوري لك واسطة
و تاكدي بان كل الظالم له يوم


صحي نشط


مالك حق أبد اختي نهائياااااااااااااااااااااااااااااااااااااااااااا
أنتي زدتي الطين بله لأنك غبتي اسبوع وباقي لك أسبوع ويفصلونك ثم بعدها تجي المشرفه وتنفخخ نفسها عند التمريض كله وتقول شفتو إني فصلت فلانه
عذرك ان زوجك مايرضى ذي المشاكل تحلينها برا العمل .... المستشفى معروف العمل فيه 24 على 24 ساعه يحطونك ليل مساء ظهر عصر صباح
عندك العيادات أو التعليم أو الجوده لو حطوك فيها فهذا تعاون منهم وإذا رفضو مالك عليهم حجه..وإذا كان في أجنبيات ويداومون من السبت إلى إلاربعاء والخميس والجمعه افات لهم ممكن انك تطالبين بالعدل بينكم أو إن السعوديه أولى من الأجنبيه ولا كن بطريقه نظاميه..
ترفعين تظلم لمدير المستشفى ثم المديرية التابعة لها ثم ديوان المظالم
يعني اللي يقولون لك تنفذينه وبعدين تطالبين ,,, خلي هذي قاعده لك أول شي التنفيذ ثم الإعتراض
نصيحه من أختك لي مع إدارة التمريض صولات وجولات


صحي جديد


والله يااخواتي شي غصب عني انا اهلي مو موافقين الا بتنقلني الحين قسم الطوارى
ولابتحسبني غياب انا اهلي اهم شي ماقدر اعصيهم والاهم من هدا كله
انا كنت اداوم شفتات اول لكن حصلتلي مشكله تعدي علي رئيس القسم وكتبت فيه شكاوي لليل
ولان واسطته قويه ماحد سواله شي ونقلوني من القسم الحين بيرجعوني لنفس القسم


صحي متميز


اختي مثل ماقالوا لك الاخوان والاخوات
لازم تداومي ولا تخلي لهم عليك طريق بالغياب او غيره
غير كذا بما يخص رئيس القسم الي تعدى عليك ولا احد انصفك بامكانك تكتبي شكوى تشرحي فيها كل التفاصيل من اولها لاخرها وتقدمي بها لمدير الشؤون الصحيه
وان ما انصفك صعدي الموضوع لاحد الصحف وانا ممكن اساعدك بهالشغله
وبعد كذا عندك ديوان المظالم وامير المنطقه وغيره وغيره وراح تاخذين حقك باذن الله
الله سبحانه مهما طال الوقت ينصف المظلوم ولو بعد حين


صحي جديد


هل يجوز لها نقلي بدون تسليمي اي اوراق تثبت النقل ام تكتفي بالتبليغ ؟؟
|مواقع النشر (المفضلة)|
|الكلمات الدليلية (Tags)|
|ممرضه, تبحث, حقوقها, سعوديه|
|أدوات الموضوع||إبحث في الموضوع|
|انواع عرض الموضوع|

